ai4bharat/Pralekha huggingface dataset:
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 105.7 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 12 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,05,78,05,425
|
|
બાકી ઉપલબ્ધ
|
|
12,02,54,104
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 105.7 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 12 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/BT
(Visitor Counter : 175
પ્રધાનમંત્રીનું કાર્યાલય
પ્રધાનમંત્રીએ ભૂતપૂર્વ ઉપરાષ્ટ્રપતિ શ્રી એમ વેંકૈયા નાયડુ દ્વારા આયોજિત ઉગાડી ઉજવણીમાં હાજરી આપી
પ્રધાનમંત્રી શ્રી નરેન્દ્ર મોદીએ ભૂતપૂર્વ ઉપરાષ્ટ્રપતિ શ્રી એમ વેંકૈયા નાયડુ દ્વારા આયોજિત ઉગાડી સમારોહમાં હાજરી આપી હતી.
ભૂતપૂર્વ ઉપરાષ્ટ્રપતિ શ્રી એમ વેંકૈયા નાયડુના ટ્વીટના જવાબમાં, પ્રધાનમંત્રીએ કહ્યું;
"આપણા ભૂતપૂર્વ ઉપરાષ્ટ્રપતિ શ્રી @MVenkaiahNaidu Garu દ્વારા આયોજિત યુગાડી ઉજવણીમાં હાજરી આપીને આનંદ થયો. તેમને દાયકાઓથી ઓળખવાથી, મેં તેમની સંસ્કૃતિ પ્રત્યેનો જુસ્સો અને મહત્વના તહેવારોને તેઓ જે ઉત્સાહ સાથે ઉજવે છે તે જોયા છે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 રસીકરણ અંગે અપડેટ
રાજ્યો/કેન્દ્રશાસિત પ્રદેશોને 29.10 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો પાસે રસી આપવા માટે હજી પણ 3.06 કરોડથી વધુ ડોઝ ઉપલબ્ધ
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો/કેન્દ્રશાસિત પ્રદેશોને નિઃશુલ્ક કોવિડ રસી આપીને મદદ કરી રહી છે. આ ઉપરાંત, ભારત સરકાર રાજ્યો/કેન્દ્રશાસિત પ્રદેશો દ્વારા રસીની પ્રત્યક્ષ ખરીદીને પણ સુગમ બનાવતી રહી છે. રસીકરણ ટેસ્ટ, ટ્રેક, ટ્રીટ તેમજ કોવિડ યોગ્ય વલણની સાથે મહામારીના નિયંત્રણ તેમજ સંચાલન માટે ભારત સરકારની વ્યાપક રણનીતિનો એક આંતરિક હિસ્સો છે.
કોવિડ-19 રસીકરણની ઉદાર અને ઝડપી તબક્કા-3 વ્યૂહરચનાનો અમલ 1 મે 2021થી શરૂ થયો છે.
આ વ્યૂહરચના હેઠળ, પ્રત્યેક મહિને ભારત સરકાર દ્વારા કોઈપણ ઉત્પાદકની સેન્ટ્રલ ડ્રગ લેબોરેટરી  દ્વારા માન્ય 50 ટકા રસી લેવામાં આવશે. આ રસીઓ રાજ્ય સરકારોને વિના મૂલ્યે પૂરી પાડવાનું ચાલુ રાખશે, જેમ તે પહેલાથી જ કરતી આવી છે.
ભારત સરકારે મફત કેટેગરી અને સીધી રાજ્ય પ્રાપ્તિ બંને કેટેગરી દ્વારા રાજ્યો/કેન્દ્રશાસિત પ્રદેશોને 29.10 કરોડ  થી વધુ રસી પૂરી પાડી છે.
તેમાંથી, બગાડ સહિતનો કુલ વપરાશ 26,04,19,412રસી  થયો છે.
રાજ્યો/કેન્દ્રશાસિત પ્રદેશોમાં હજી પણ રસી આપવા માટે 3.06 કરોડ  થી વધુ કોવિડ રસી ઉપલબ્ધ છે.
ઉપરાંત 24,53,080 લાખથી વધુ રસીના ડોઝ પહોંચાડવામાં આવશે, જે આગામી 3 દિવસની અંદર રાજ્યો / કેન્દ્રશાસિત કેન્દ્રો દ્વારા પ્રાપ્ત કરવામાં આવશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
સાજા થયેલા દર્દીઓની સંખ્યા સક્રિય કેસોની સરખામણીએ 96,000 કરતાં વધારે નોંધાઇ
કોવિડ-19માંથી દર્દીઓ સાજા થવાનો દર વધીને 58.24% નોંધાયો
ભારત સરકાર દ્વારા રાજ્યો/ કેન્દ્ર શાસિત પ્રદેશો સાથે મળીને કોવિડ-19ના નિયંત્રણ અને નિરાકરણ માટે હાથ ધરવામાં આવેલા તબક્કાવાર, પૂર્વ-અસરકારક અને પૂર્વ-સક્રિય પગલાંના પ્રોત્સાહક પરિણામો જોવા મળી રહ્યા છે.
હાલમાં દેશમાં કોવિડ-19માંથી સાજા થયેલા દર્દીઓની સંખ્યા સક્રિય કેસની સરખામણીએ 96,173 વધુ નોંધાઇ છે.
છેલ્લા 24 કલાકમાં દેશમાં કોવિડ-19માંથી 13,940 દર્દીઓ સાજા થઇ ગયા છે. આ સાથે, દેશમાં અત્યાર સુધીમાં કુલ 2,85,636 દર્દીઓ કોરોના વાયરસની બીમારીમાંથી સાજા થઇ ગયા છે. આ કારણે, કોવિડ-19ના દર્દીઓનો સાજા થવાનો દર વધીને 58.24% નોંધાયો છે.
હાલમાં સમગ્ર દેશમાં, કોવિડ-19ના 1,89,463 સક્રિય કેસ છે અને તમામને તબીબી દેખરેખ હેઠળ રાખવામાં આવ્યા છે.
દેશમાં કોવિડ-19ના પરીક્ષણ માટે લેબોરેટરીઓની સંખ્યામાં સતત વધારો કરવામાં આવી રહ્યો છે અને ICMR દ્વારા છેલ્લા 24 કલાકમાં 11 નવી પરીક્ષણ લેબોરેટરી શરૂ કરવામાં આવી છે. હાલમાં દેશમાં કોવિડ-19ના પરીક્ષણની સમર્પિત લેબોરેટરીની સંખ્યા વધીને 1016 થઇ ગઇ છે. આમાં 737 લેબોરેટરી સરકારી ક્ષેત્રની છે જ્યારે 279 લેબોરેટરીઓ ખાનગી ક્ષેત્રની છે.
તેની વર્તમાન સ્થિતિ નીચે દર્શાવ્યા અનુસાર છે:
- વાસ્તવિક સમયમાં RT PCR આધારિત પરીક્ષણની લેબોરેટરી: 560 
- TrueNat આધારિત પરીક્ષણની લેબોરેટરી: 369 
- CBNAAT આધારિત પરીક્ષણની લેબોરેટરી: 87 
દેશમાં દરરોજ કોરોના વાયરસના પરીક્ષણ માટે વધુને વધુ સંખ્યામાં સેમ્પલનું પરીક્ષણ કરવામાં આવી રહ્યું છે. છેલ્લા 24 કલાકમાં 2,15,446 સેમ્પલનું કોવિડ-19 માટે વિવિધ લેબોરેટરીઓમાં પરીક્ષણ કરવામાં આવ્યું છે. આ સાથે, દેશમાં અત્યાર સુધીમાં થયેલા કુલ પરીક્ષણનો આંકડો વધીને 77,76,228 સુધી પહોંચી ગયો છે.
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહસૂચનો અંગે પ્રમાણભૂત અને અપડેટ માહિતી માટે કૃપા કરીને આ વેબસાઇટની નિયમિત મુલાકાત લો : https://www.mohfw.gov.in/ અને @MoHFW_INDIA.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in અને @CovidIndiaSeva પર મોકલી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર : +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી
https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
GP/DS
(
સંચાર અને સુચના પ્રૌદ્યોગિકી મંત્રાલય
બીએસએનએલની સ્વતંત્રતા દિવસ પર રજૂઆત – વાસ્તવમાં એક ભારત : હવે રોમિંગ દરમિયાન વૉઈસ/એસએમએસ, એસટીવી અને કૉમ્બો વાઉચરનો લાભ
નવી દિલ્હી, 14-08-2017
ભારત સંચાર નિગમ લિમિટેડ  15 જૂન, 2015ના રોજ નિઃશૂલ્ક રાષ્ટ્રીય રોમિંગની સુવિધા પૂરી પાડનાર પહેલી ઑપરેટર હતી. ત્યારબાદ હવે બીએસએનએલે 71મા સ્વતંત્રતા દિવસના અવસર પર 15 ઓગષ્ટ, 2017થી આખા દેશમાં તેમના વિસ્તારોમાં જ્યાં બીએસએનએલ પોતાની સુવિધાઓ પૂરી પાડે છે ત્યાં રાષ્ટ્રીય રોમિંગમાં વૉઈસ/એસએમએસ, ખાસ ટેરિફ વાઉચર  અને કૉમ્બો વાઉચરનો લાભ આપવાનો નિર્ણય લીધો છે.
આ રજૂઆતનો લાભ આપણા યુવાનો અને પત્રકારો સહિત મુખ્ય રીતે વધુ યાત્રા કરનારા લોકોને મળશે. વર્તમાનમાં જો તમારી પાસે કોઈ એસટીવી છે તો તમે આનો લાભ પોતાના ગૃહ રાજ્ય / લાયસન્સ સેવા ક્ષેત્ર માં જ લઈ શકો છો, પરંતુ હવે 15 ઓગષ્ટ, 2017થી વ્યક્તિની યાત્રા દરમિયાન તેમના ગૃહ એલએસએની બાહર પણ તેને આ લાભ મળશે.
ઉદાહરણ માટે એસટીવી 349 જેમાં માત્ર ગૃહ એલએસએમાં કોઈપણ નેટવર્કની અનલિમિટેડ વૉઈસ કોલ કરવાની સુવિધા છે. હવે ઉપભોક્તા હોમ એલએસએથી બહાર બીએસએનએલના પરિચાલનવાળા કોઈપણ ક્ષેત્રમાં યાત્રા દરમિયાન કોઈપણ નેટવર્ક પર અનલિમિટેડ વૉઈસ કોલ કરવાનો લાભ મેળવે શકે છે.
બીએસએનએલ બોર્ડના નિદેશક  શ્રી આર કે મિત્તલે કહ્યું, “આ યોજનાથી સેનાના કર્મચારીઓ, વ્યવસાયિકો, વ્યાપારીઓ, અને વિદ્યાર્થીઓ દરેકને વધુ લાભ મળશે.”
GP/TR
(Visitor Counter : 92
ગ્રાહક બાબતો, ખાદ્ય અને જાહેર વિતરણ મંત્રાલય
કેન્દ્ર દ્વારા વસતિના સૌથી સંવેદનશીલ અને આર્થિક રીતે નબળા વર્ગને રાષ્ટ્રીય ખાદ્ય સુરક્ષા કાયદા હેઠળ રેશનકાર્ડ આપવા માટે વિશેષ અભિયાન ચલાવવા રાજ્યો / કેન્દ્રશાસિત પ્રદેશોને સલાહ
કોવિડ-19 મહામારીની વર્તમાન પરિસ્થિતિને ધ્યાનમાં રાખતા રાષ્ટ્રીય ખાદ્ય સુરક્ષા અધિનિયમ હેઠળ એ જરૂરી છે કે સૌથી સંવેદનશીલ અને આર્થિક રીતે સૌથી નબળા વર્ગના તમામ લોકોની ઓળખ કરવામાં આવે અને તેમને આ અધિનિયમ હેઠળ લાવવામાં આવે.
ખાદ્ય અને જાહેર વિતરણ વિભાગે તમામ રાજ્યો / કેન્દ્રશાસિત પ્રદેશોને 2 જૂન, 2021ના રોજ એક સૂચન આપવામાં આવ્યું હતુ કે તેઓ એક ખાસ અભિયાન શરૂ કરે કે જેથી શહેરી તેમજ ગ્રામીણ વિસ્તારોની વસતિના અતિ સંવેદનશીલ અને આર્થિક રીતે નબળા વર્ગની ઓળખ કરે તથા તેમને રાષ્ટ્રીય ખાદ્ય સુરક્ષા અધિનિયમ  રેશનકાર્ડ આપવામાં આવે. આ ખાસ અભિયાનમાં રાજ્ય અને કેન્દ્ર શાસિત પ્રદેશ પોતાની એનએફએસએ મર્યાદા હેઠળ બાકીનો અવકાશ પૂર્ણ કરશે.
વિભાગે રાજ્યો અને કેન્દ્રશાસિત પ્રદેશોને સમાજના સંવેદનશીલ અને નબળા વર્ગ સુધી પહોંચવા પગલાં લેવા જણાવ્યું છે. આ કેટેગરીમાં બેઘર લોકો, કચરો ઉપાડનારા, ફેરીવાળા, રિક્ષાચાલકો અને અન્ય લોકો શામેલ છે. રાજ્યો અને કેન્દ્રશાસિત પ્રદેશોની જવાબદારી છે કે તેઓ એનએફએસએ હેઠળ લાયક વ્યક્તિઓ/ઘરોને રેશનકાર્ડની ઓળખ કરી તેમને રેશન કાર્ડ પ્રદાન કરે.
સલાહ માટે અહીં ક્લિક કરો
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 177
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 179.91 કરોડ રસીના ડોઝ આપવામાં આવ્યા
ભારતમાં સક્રિય કેસનું ભારણ 40,559 થયું
સક્રિય કેસનું ભારણ હાલમાં 0.09% છે
સાજા થવાનો દર હાલમાં 98.71% નોંધાયો
છેલ્લા 24 કલાકમાં 5,185 દર્દીઓ સાજા થયા, કુલ વધીને 4,24,31,513 દર્દીઓ સાજા થયા
છેલ્લા 24 કલાકમાં ભારતમાં 3,614 નવા કેસ નોંધાયા
દૈનિક પોઝિટિવીટી દર 0.44% પહોંચ્યો
સાપ્તાહિક પોઝિટિવીટી દર હાલમાં 0.52% છે
કુલ 77.77 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 8,21,122 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 124
પ્રધાનમંત્રીનું કાર્યાલય
પ્રધાનમંત્રીએ ભૂતપૂર્વ પ્રધાનમંત્રી શ્રી રાજીવ ગાંધીને તેમની જન્મજયંતી પર શ્રદ્ધાંજલિ આપી
પ્રધાનમંત્રી શ્રી નરેન્દ્ર મોદીએ ભૂતપૂર્વ પ્રધાનમંત્રી શ્રી રાજીવ ગાંધીને તેમની જન્મજયંતી પર શ્રદ્ધાંજલિ આપી હતી.
પ્રધાનમંત્રીએ કહ્યું કે, “તેમની જન્મજયંતીએ ભૂતપૂર્વ પ્રધાનમંત્રી શ્રી રાજીવ ગાંધીજીને શ્રદ્ધાંજલિ.”
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
ભારતે અભૂતપૂર્વ વિક્રમ સર્જ્યો, કેસ બમણા થવાનો સમય લગભગ 73 દિવસનો થયો
સક્રિય કેસોની ટકાવારીમાં વધુ ઘટાડો; હવે કુલ કેસોમાંથી લગભગ 11% કેસ જ સક્રિય છે
ભારતમાં નવા સાજા થઇ રહેલા દર્દીઓની સંખ્યામાં પ્રગતિપૂર્વક ઘણો ઊંચો વધારો નોંધાઇ રહ્યો છે અને સાથે-સાથે સક્રિય કેસની ટકાવારીનો આંકડો એકધારો ઘટી રહ્યો છે. આના પરિણામે, દેશમાં ચેપગ્રસ્ત દર્દીઓની સંખ્યા બમણી થવાના સમયગાળામાં નોંધપાત્ર સુધારો આવી રહ્યો છે. હવે આ સમયગાળો 73 દિવસની નજીક  પહોંચી ગયો છે. આ સૂચવે છે કે દૈનિક નવા નોંધાઇ રહેલા પોઝિટીવ કેસની સંખ્યામાં નોંધપાત્ર પ્રમાણમાં ઘટાડો થયો છે અને તેના પરિણામરૂપે કુલ કેસની સંખ્યા બમણી થવાનો સમયગાળો પણ વધી રહ્યો છે.
ઑગસ્ટ મહિનાના મધ્યમાં કેસોની સંખ્યા બમણી થવાનો સમયગાળો લગભગ 25.5 દિવસ હતો ત્યાંથી ખૂબ જ મોટા સુધારા સાથે ભારતમાં હવે કેસોની સંખ્યા બમણી થવાનો સમય 73 દિવસની નજીક પહોંચી ગયો છે. સમગ્ર દેશમાં ખૂબ જ વ્યાપક રીતે અને સઘન પરીક્ષણ, તાત્કાલિક અને અસરકારક સર્વેલન્સ અને ટ્રેકિંગ, ત્વરિત હોસ્પિટલાઇઝેશન અને કેન્દ્ર સરકાર દ્વારા બહાર પાડવામાં આવેલા પ્રમાણભૂત સારવાર પ્રોટોકોલના ચુસ્ત પાલનની કેન્દ્ર સરકારની વ્યૂહનીતિ અંતર્ગત રાજ્યો/ કેન્દ્ર શાસિત પ્રદેશો દ્વારા હાથ ધરવામાં આવી રહેલા સહિયારા પ્રયાસોના પરિણામે આ શક્ય બન્યું છે. આ ઉપરાંત, ડૉક્ટરો, પેરામેડિકલ સ્ટાફ, અગ્ર હરોળના કર્મચારીઓ અને અન્ય તમામ કોવિડ-19 યોદ્ધાઓની નિઃસ્વાર્થ સેવા અને ફરજ પ્રત્યેના સમર્પણનું પણ આ પરિણામ છે.
કોવિડને રોકવા માટે અનુકૂળ હોય તેવી રીતભાતોનું પાલન કરવા માટે દેશભરમાં લોકોમાં વધી રહેલી જાગૃતિના કારણે પણ સંક્રમણને ફેલાતું રોકવામાં અને સમયસર સારવાર ઉપલબ્ધ કરાવવામાં મદદ મળી છે.
છેલ્લા 24 કલાકમાં દેશમાં નવા 81,514 દર્દીઓ સાજા થયા હોવાનું નોંધાયું હોવાથી આજદિન સુધીમાં કુલ સાજા થયેલા દર્દીઓનો આંકડો લગભગ 64 લાખ  સુધી પહોંચી ગયો છે. એક જ દિવસમાં દર્દીઓ સાજા થવાની મોટી સંખ્યામાંના કારણે રાષ્ટ્રીય રિકવરી દરમાં સતત વધારો થઇ જોવા મળી રહ્યો છે, જે હાલમાં 87% કરતાં વધારે એટલે કે 87.36% સુધી પહોંચી ગયો છે.
નવા સાજા થયેલા દર્દીઓમાંથી 79% કેસો 10 રાજ્યો/ કેન્દ્ર શાસિત પ્રદેશોમાંથી જ છે. એક જ દિવસમાં સૌથી વધુ સાજા થતા દર્દીઓની સંખ્યા મામલે લગભગ 19,000 દર્દીઓ સાથે મહારાષ્ટ્ર સૌથી ટોચે છે. ત્યારબાદ 8,000 કરતાં વધારે દર્દીઓ સાથે કર્ણાટક બીજા ક્રમે આવે છે.
દેશમાં આજદિન સુધીમાં નોંધાયેલા કુલ કેસોમાંથી હાલમાં સક્રિય કેસોનું ભારણ લગભગ 11.12% જેટલું જ રહ્યું છે અને સક્રિય કેસોની સંખ્યા 8,12,390 છે. છેલ્લા એક અઠવાડિયાથી દેશમાં સક્રિય કેસોની સંખ્યા સતત નવ લાખ કરતાં ઓછી નોંધાઇ રહી છે.
દેશમાં છેલ્લા 24 કલાકમાં 67,708 નવા પોઝિટીવ કેસ નોંધાયા હોવાની પુષ્ટિ થઇ છે.
નવા નોંધાયેલા પોઝિટીવ કેસમાંથી 77% દર્દીઓ 10 રાજ્યો અને કેન્દ્ર શાસિત પ્રદેશોમાંથી છે. મહારાષ્ટ્રમાં 10,000 કરતા વધારે દર્દીઓ સૌથી વધુ નવા કેસ નોંધાયા છે જ્યારે ત્યારબાદ 9,000 કરતાં વધારે દર્દી સાથે કર્ણાટક છે.
છેલ્લા 24 કલાકમાં દેશમાં 680 દર્દીઓ મૃત્યુ પામ્યા છે. સળંગ 12 દિવસથી મૃત્યુ પામનારા દર્દીઓની સંખ્યા 1000 કરતાં ઓછી નોંધાઇ રહી છે.
આમાંથી અંદાજે 80% દર્દીઓ દસ રાજ્યો/ કેન્દ્ર શાસિત પ્રદેશોમાંથી મૃત્યુ પામ્યા છે.
23% થી વધુ નવા મૃત્યુ મહારાષ્ટ્રમાં થયા છે .
SD/GP/BT
(
PIB Headquarters
કોવિડ-19 વિશે PIBનું દૈનિક બુલેટીન
કોવિડ-19 વિશે PIBનું દૈનિક બુલેટીન
- ભારતમાં 5 મહિનાના અંતરાલ પછી દૈનિક ધોરણે સૌથી ઓછા નવા કેસ નોંધાયા
- કુલ સક્રિય કેસનું ભારણ ઘટીને 3.83 લાખ થતા 4%થી ઓછું થયું
- મૃત્યુઆંકમાં સતત ઘટાડો નોંધાઇ રહ્યો છે; દૈનિક ધોરણે મૃત્યુઆંક 400થી ઓછો
- આજે સાજા થવાનો સરેરાશ દર વધીને 94.59% થઇ ગયો છે.
- આજે કુલ સાજા થયેલા દર્દીઓની સંખ્યા વધીને 91,78,946 થઇ ગઇ છે.

#Unite2FightCorona
#IndiaFightsCorona
Press Information Bureau
Ministry of Information and Broadcasting
Government of India
ભારતમાં 5 મહિનાના અંતરાલ પછી દૈનિક ધોરણે સૌથી ઓછા નવા કેસ નોંધાયા, કુલ સક્રિય કેસનું ભારણ ઘટીને 3.83 લાખ થતા 4%થી ઓછું થયું, મૃત્યુઆંકમાં સતત ઘટાડો નોંધાઇ રહ્યો છે; દૈનિક ધોરણે મૃત્યુઆંક 400થી ઓછો
વધુ વિગતો માટે: https://pib.gov.in/PressReleasePage.aspx?PRID=1679080
ઈન્ડીયન મોબાઈલ કોંગ્રેસમાં પ્રધાનમંત્રીના સંબોધનનો મૂળપાઠ
વધુ વિગતો માટે: https://pib.gov.in/PressReleasePage.aspx?PRID=1679074
પ્રધાનમંત્રીએ ઇન્ડિયા મોબાઇલ કોંગ્રેસ 2020માં સંબોધન કર્યું
વધુ વિગતો માટે: https://pib.gov.in/PressReleasePage.aspx?PRID=1679042
કોવિડ -19 રસી વિકસાવવામાં ભારત મોખરે છે: ડો. હર્ષ વર્ધન
વધુ વિગતો માટે: https://pib.gov.in/PressReleasePage.aspx?PRID=1678862
પ્રધાનમંત્રી અને કતારના અમીર મહામહિમ શેખ તમીમ બિન હમદ અલ-થાની વચ્ચે ટેલીફોનિક સંવાદ
વધુ વિગતો માટે: https://pib.gov.in/PressReleasePage.aspx?PRID=1679099
પ્રધાનમંત્રી અને ફ્રાંસના રાષ્ટ્રપતિ મહામહિમ ઇમેન્યુઅલ મેક્રોન વચ્ચે ટેલીફોનિક સંવાદ
વધુ વિગતો માટે: https://pib.gov.in/PressReleasePage.aspx?PRID=1679006
પ્રધાનમંત્રીએ ઈન્વેસ્ટ ઇન્ડિયાને અભિનંદન આપ્યા
વધુ વિગતો માટે: https://pib.gov.in/PressReleasePage.aspx?PRID=1679003
ઉપરાષ્ટ્રપતિના હસ્તક્ષેપના પગલે તબીબી નિષ્ણાતોની કેન્દ્રીય ટીમને એલુરુ મોકલવામાં આવી
વધુ વિગતો માટે: https://pib.gov.in/PressReleseDetail.aspx?PRID=1678860
FACT CHECK
(Visitor Counter : 187
પ્રધાનમંત્રીનું કાર્યાલય
પ્રધાનમંત્રીએ કોવિડ મેનેજમેન્ટ માટે આર્મીની સજ્જતા અને પહેલની સમીક્ષા કરી
ચીફ આર્મી સ્ટાફ જનરલ એમ.એમ.નરવાને આજે પ્રધાનમંત્રી નરેન્દ્ર મોદીને મળ્યા.
તેઓએ કોવિડ મેનેજમેંટમાં મદદ કરવા આર્મી દ્વારા લેવામાં આવતી વિવિધ પહેલની ચર્ચા કરી.
ચીફ આર્મી સ્ટાફ જનરલ એમ.એમ.નરવાનેએ પ્રધાનમંત્રીને માહિતી આપી કે, આર્મીના મેડિકલ સ્ટાફને વિવિધ રાજ્ય સરકારોને ઉપલબ્ધ કરાવવામાં આવી રહ્યા છે. તેમણે પ્રધાનમંત્રીને પણ માહિતગાર કર્યા કે આર્મી દેશના વિવિધ ભાગોમાં હંગામી હોસ્પિટલો સ્થાપિત કરી રહી છે.
જનરલ એમ.એમ.નરવાનેએ પ્રધાનમંત્રીની પ્રશંસા કરી અને કહ્યું કે,સેના જ્યાં પણ સંભવ હોય નાગરિકો માટે હોસ્પિટલ ખોલી રહી છે,તેમણે વધુમાં ઉમેર્યુ કે, નાગરિકો તેમની નજીકની સૈન્ય હોસ્પિટલોમાં પહોંચી શકે છે.
જનરલ એમ.એમ. નરવાનેએ પ્રધાનમંત્રીને માહિતી આપી હતી કે, આર્મી આયાત કરેલા ઓક્સિજન ટેન્કર અને વાહનો જ્યાં તેઓનું સંચાલન કરવા માટે વિશિષ્ટ કુશળતા જરૂરી છે તે માટે માનવબળમાં પણ મદદ કરી રહી છે.
પ્રધાનમંત્રીનું કાર્યાલય
PM 18મી ફેબ્રુઆરીએ થાણે અને દિવાને જોડતી રેલવે લાઇન દેશને સમર્પિત કરશે
પ્રધાનમંત્રી મુંબઈ ઉપનગરીય રેલવેની બે ઉપનગરીય ટ્રેનોને પણ લીલી ઝંડી બતાવશે
આશરે રૂ. 620 કરોડના ખર્ચે બાંધવામાં આવેલી વધારાની રેલ્વે લાઈનો ઉપનગરીય ટ્રેનના ટ્રાફિક સાથે લાંબા અંતરની ટ્રેનના ટ્રાફિકને નોંધપાત્ર રીતે દૂર કરશે
આ ટ્રેક 36 નવી ઉપનગરીય ટ્રેનો પણ શરૂ કરી શકશે
પ્રધાનમંત્રી શ્રી નરેન્દ્ર મોદી 18મી ફેબ્રુઆરી, 2022ના રોજ સાંજે 4:30 વાગ્યે વીડિયો કોન્ફરન્સિંગ દ્વારા થાણે અને દિવાને જોડતી બે વધારાની રેલવે લાઇન રાષ્ટ્રને સમર્પિત કરશે. તેઓ મુંબઈ ઉપનગરીય રેલ્વેની બે ઉપનગરીય ટ્રેનોને પણ લીલી ઝંડી બતાવશે, ત્યારબાદ આ પ્રસંગે તેમનું સંબોધન કરશે.
કલ્યાણ એ મધ્ય રેલવેનું મુખ્ય જંકશન છે. દેશની ઉત્તર બાજુ અને દક્ષિણ બાજુથી આવતો ટ્રાફિક કલ્યાણમાં ભળે છે અને CSMT  તરફ આગળ વધે છે. કલ્યાણ અને CSTM વચ્ચેના ચાર ટ્રેકમાંથી, બે ટ્રેકનો ઉપયોગ ધીમી લોકલ ટ્રેન માટે અને બે ટ્રેક ઝડપી લોકલ, મેલ એક્સપ્રેસ અને ગુડ્સ ટ્રેનો માટે ઉપયોગમાં લેવાતા હતા. ઉપનગરીય અને લાંબા અંતરની ટ્રેનોને અલગ કરવા માટે, બે વધારાના ટ્રેકનું આયોજન કરવામાં આવ્યું હતું.
થાણે અને દિવાને જોડતી બે વધારાની રેલવે લાઇન અંદાજે રૂ. 620 કરોડના ખર્ચે બાંધવામાં આવી છે અને તેમાં 1.4 કિલોમીટર લાંબો રેલ ફ્લાયઓવર, 3 મોટા પુલ, 21 નાના પુલ છે. આ લાઈનો મુંબઈમાં ઉપનગરીય ટ્રેનના ટ્રાફિક સાથે લાંબા અંતરની ટ્રેનના ટ્રાફિકને નોંધપાત્ર રીતે દૂર કરશે. આ લાઈનો શહેરમાં 36 નવી ઉપનગરીય ટ્રેનોની રજૂઆતને પણ સક્ષમ બનાવશે.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
કૃષિ મંત્રાલય
કેબિનેટે ભારત અને ચિલી વચ્ચે કૃષિ અને સંલગ્ન ક્ષેત્રોમાં સહયોગ માટેના એમઓયુ પર હસ્તાક્ષરને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે કૃષિ અને સંલગ્ન ક્ષેત્રોના ક્ષેત્રમાં સહકાર માટે ભારત પ્રજાસત્તાક સરકાર અને ચિલી પ્રજાસત્તાકની સરકાર વચ્ચે સમજૂતી કરાર  પર હસ્તાક્ષરને મંજૂરી આપી છે.
એમઓયુ કૃષિ અને સંલગ્ન ક્ષેત્રોમાં સહકારની જોગવાઈ કરે છે. સહકારના મુખ્ય ક્ષેત્રોમાં આધુનિક કૃષિના વિકાસ માટેની કૃષિ નીતિઓ, જૈવિક ઉત્પાદનોના દ્વિપક્ષીય વેપારને સરળ બનાવવા માટે ઓર્ગેનિક કૃષિ, તેમજ બંને દેશોમાં કાર્બનિક ઉત્પાદનને વિકસાવવાના હેતુથી નીતિઓના આદાનપ્રદાનને પ્રોત્સાહન આપવું, વિજ્ઞાન અને નવીનતાઓ માટે ભાગીદારીની શોધ કરવી. ભારતીય સંસ્થાઓ અને ચિલીની સંસ્થાઓમાં કૃષિ ક્ષેત્રમાં નવીનતાને પ્રોત્સાહન આપવું તેમજ સામાન્ય પડકારોનો સામનો કરવા માટે સહયોગ કરવો.
એમઓયુ હેઠળ, ચિલી-ભારત કૃષિ કાર્યકારી જૂથની રચના કરવામાં આવશે જે આ એમઓયુના અમલીકરણની દેખરેખ, સમીક્ષા અને મૂલ્યાંકન તેમજ વારંવાર સંચાર અને સંકલન સ્થાપિત કરવા માટે જવાબદાર રહેશે.
કૃષિ કાર્યકારી જૂથની બેઠકો વર્ષમાં એક વખત ચિલી અને ભારતમાં વૈકલ્પિક રીતે યોજવામાં આવશે. એમઓયુ તેના હસ્તાક્ષર પર અમલમાં આવશે અને અમલીકરણની તારીખથી પાંચ વર્ષ સુધી અમલમાં રહેશે જે પછી તે 5 વર્ષના વધુ સમયગાળા માટે આપમેળે નવીકરણ કરવામાં આવશે.
YP/GP/JD
(
પ્રધાનમંત્રીનું કાર્યાલય
પ્રધાનમંત્રીને વિશ્વનાં નેતાઓ પાસેથી સતત અભિનંદનનાં સંદેશાઓ મળી રહ્યાં છે
પ્રધાનમંત્રી શ્રી નરેન્દ્ર મોદીને આજે પણ દુનિયાભરનાં નેતાઓનાં અભિનંદનનાં સંદેશાઓ મળવાનું
ચાલુ રહ્યું હતુ. તેમાં શ્રીલંકાનાં રાષ્ટ્રપતિ મહામહિમ મૈત્રીપાલા સિરિસેના, સાઉદી અરેબિયાનાં
સુલતાન મહામહિમ સલમાન બિન અબ્દુલઝિઝ અલ સૌદ, અમેરિકાનાં રાષ્ટ્રપતિ મહામહિમ ડોનાલ્ડ
ટ્રમ્પ અને નેપાળનાં ભૂતપૂર્વ પ્રધાનમંત્રી મહામહિમ પુષ્પ કમલ દહલ ‘પ્રચંડ’નો ટેલિફોન સામેલ છે.
પ્રધાનમંત્રીને અભિનંદન આપતા શ્રીલંકાનાં રાષ્ટ્રપતિ સિરિસેનાએ જણાવ્યું હતું કે, બંને પડોશી દેશો
વચ્ચે સંબંધો ગાઢ થઈ રહ્યાં છે અને તેઓ બંને દેશો વચ્ચે વિવિધ ક્ષેત્રોમાં સંબંધોને ગાઢ બનાવવા
ઇચ્છે છે. પ્રધાનમંત્રીએ શ્રીલંકાના રાષ્ટ્રપતિનો આભાર માન્યો હતો તથા તેમણે બંને દેશો તથા સંપૂર્ણ
વિસ્તારનાં લોકોનાં લાભ માટે વધારે ગાઢપણે કામ કરવાની તૈયારી દાખવી હતી.
પ્રધાનમંત્રી નરેન્દ્ર મોદીનાં નેતૃત્વમાં ભારતની જનતાની પ્રગતિ અને સમૃદ્ધિ માટે સાઉદી અરેબિયાનાં
સુલતાનના અભિનંદન અને શુભેચ્છાનો આભાર માનીને પ્રધાનમંત્રીએ ભારત અને સાઉદી અરેબિયા
વચ્ચે દ્વિપક્ષીય સંબંધોને ગાઢ બનાવવા તેમનાં માર્ગદર્શન બદલ પ્રશંસા કરી હતી.
રાષ્ટ્રપતિ ટ્રમ્પે ભારતમાં લોકસભાની ચૂંટણીમાં અભૂતપૂર્વ વિજય મેળવવા માટે પ્રધાનમંત્રીને
અભિનંદન આપ્યાં હતા. બંને નેતાઓ જાપાનનાં ઓસાકામાં જી-20ની શિખર સંમેલનની આગામી
બેઠકમાં મળવા સંમત થયાં હતાં, જેમાં બંને નેતાઓ દ્વિપક્ષીય સંબંધો અને આંતરરાષ્ટ્રીય મુદ્દાઓની
ચર્ચા કરશે. તેમણે બંને દેશો વચ્ચે ગાઢ અને વ્યૂહાત્મક સંબંધને વધારે મજબૂત કરવા સંયુક્તપણે
કામ કરવાની સંમતિ પણ આપી હતી.
RP
(Visitor Counter : 142
સ્વાસ્થ્ય અને પરિવાર કલ્યાણ મંત્રાલય
કોવિડ રાહત સહાય વિશે અપડેટ
દુનિયાભરમાંથી પ્રાપ્ત થઇ રહેલી સહાય ભારત સરકાર દ્વારા તમામ રાજ્યો અને કેન્દ્રશાસિત પ્રદેશોમાં કોવિડના વ્યવસ્થાપન માટે યોગ્ય રીતે વહેંચીને ઝડપથી પહોંચાડવામાં આવી રહી છે
અત્યાર સુધીમાં 9200 ઓક્સિજન કોન્સન્ટ્રેટર્સ; 5243 ઓક્સિજન સિલિન્ડર; 19 ઓક્સિજન જનરેશન પ્લાન્ટ; 5913 વેન્ટિલેટર/Bi PAP; લગભગ 3.44 લાખ રેમડેસિવીર શીશીનો જથ્થો પહોંચાડવામાં આવ્યો/રવાના કરવામાં આવ્યો
દેશમાં કોવિડ-19ના કેસોની સંખ્યામાં તીવ્ર વૃદ્ધિના કારણે ઉભી થયેલી અભૂતપૂર્વ પરિસ્થિતિ સામે લડવાના ભારતના પ્રયાસોમાં વૃદ્ધિ કરવા માટે વિવિધ દેશો/સંગઠનો દ્વારા 27 એપ્રિલ 2021ના રોજથી ભારતમાં કોવિડ-19 રાહત તબીબી પૂરવઠા અને ઉપકરણોનું આંતરરાષ્ટ્રીય દાન ભારત સરકારને પ્રાપ્ત થઇ રહ્યું છે. તમામ રાજ્યો અને કેન્દ્રશાસિત પ્રદેશો સુધી આ વૈશ્વિક સહાય ઝડપથી પહોંચાડવા માટે ભારત સરકારના વિવિધ મંત્રાલયો/વિભાગો “સંપૂર્ણ સરકાર”ના અભિગમ હેઠળ એક સુવ્યવસ્થિત અને પદ્ધતિસરના વ્યવસ્થાતંત્ર દ્વારા વિના અવરોધે એકબીજા સાથે સહયોગથી કામ કરી રહ્યાં છે.
કુલ મળીને, 27 એપ્રિલ 2021થી 10 મે 2021 સુધીમાં 9200 ઓક્સિજન કોન્સન્ટ્રેટર્સ; 5243 ઓક્સિજન સિલિન્ડર; 19 ઓક્સિજન જનરેશન પ્લાન્ટ; 5913 વેન્ટિલેટર/Bi PAP; લગભગ 3.44 લાખ રેમડેસિવીર શીશીનો જથ્થો હવાઇ અને જમીન માર્ગે પહોંચાડવામાં આવ્યો/રવાના કરવામાં આવ્યો છે.
UAE, ઇઝરાયલ, USA અને નેધરલેન્ડ્સ તરફથી 10 મે 2021ના રોજ પ્રાપ્ત થયેલા મુખ્ય કન્સાઇન્મેન્ટમાં સામેલ છે:
- વેન્ટિલેટર્સ/BiPAP/CPAP 
- ઓક્સિજન કોન્સન્ટ્રેટર્સ 
- ફેરિપિરાવીર - 12600 સ્ટ્રીપ 
અસરકારક તાત્કાલિક ફાળવણી અને પ્રાપ્ત કરનાર રાજ્યો/કેન્દ્રશાસિત પ્રદેશો અને સંસ્થાઓને સુવ્યવસ્થિત ડિલિવરીની સમગ્ર પ્રક્રિયા પર વ્યાપકરૂપે કેન્દ્રીય આરોગ્ય મંત્રાલય દ્વારા નિયમિત દેખરેખ રાખવામાં આવે છે. એક સમર્પિત સંકલન સેલ પણ કેન્દ્રીય આરોગ્ય મંત્રાલયમાં તૈયાર કરવામાં આવ્યો છે જેથી વિદેશથી અનુદાન, સહાય અને દાન તરીકે પ્રાપ્ત થયેલી કોવિડ સંબંધિત રાહત સામગ્રીની પ્રાપ્તિ અને ફાળવણીનું યોગ્ય સંકલન થઇ શકે. 26 એપ્રિલ 2021ના રોજ આ સેલનો પ્રારંભ કરવામાં આવ્યો છે અને ત્યારથી જ કાર્યરત છે. આરોગ્ય મંત્રાલય દ્વારા 2 મે 2021ના રોજ પ્રમાણભૂત પરિચાલન પ્રક્રિયા પણ તૈયાર કરીને તેનો અમલ કરવામાં આવ્યો છે.
તસવીર 1: UKથી આવેલું ઓક્સિજન જનરેટર જે દર મિનિટે 500 લિટર આઉટપૂટની ક્ષમતા વાલા છે. ગઇ રાત્રે તેને દિલ્હીથી આસામના ચિરાંગ ખાતે રેલવે માર્ગે રવાના કરવામાં આવ્યું હતું.
તસવીર 2: કુવૈતથી આવેલી તબીબી રાહત જેમાં 40 મેટ્રિક ટન પ્રવાહી ઓક્સિજન સાથેની બે ISO ઓક્સિજન ટેન્ક, 200 ઓક્સિજન સિલિન્ડર અને 4 હાઇ ફ્લો ઓક્સિજન કોન્સન્ટ્રેટર છે જે વિવિધ રાજ્યોમાં વિતરણ કરવા માટે ગઇકાલે સાંજે INS કોલકાતા દ્વારા મેંગલોર બંદરે લાવવામાં આવ્યા હતા.
તસવીર 3: સિંગાપોરથી પ્રાપ્ત થયેલી 3600 ઓક્સિજન સિલિન્ડરની તબીબી સહાય. વિવિધ રાજ્યોમાં વિતરણ માટે તેને ગઇકાલે સાંજે INS ઐરાવત દ્વારા વિશાખાપટ્ટનમ ખાતે લાવવામાં આવ્યા હતા.
સ્વાસ્થ્ય અને પરિવાર કલ્યાણ મંત્રાલય
કોવિડ-19 રસીકરણ અંગે અપડેટ
રાજ્યો/કેન્દ્રશાસિત પ્રદેશોને 56.81 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 2.25 કરોડથી વધુ ડોઝ ઉપલબ્ધ છે, જે આપવાના બાકી છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
56,81,32,750
|
|
આપવાના બાકી
|
|
1,09,32,960
|
|
વપરાશ
|
|
55,11,51,992
|
|
બાકી ઉપલબ્ધ
|
|
2,25,52,523
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 56.81 કરોડ  થી વધુ રસી પૂરી પાડી છે અને બીજા 1,09,32,960 ડોઝ હજુ ઉપલબ્ધ છે.
તેમાંથી, બગાડ સહિતનો કુલ વપરાશ 55,11,51,992 રસી  થયો છે.
હાલમાં, કોવિડ-19 રસીના 2.25 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રીએ CRPF જવાનોને તેમના સ્થાપના દિવસ પર શુભેચ્છાઓ પાઠવી
પ્રધાનમંત્રી શ્રી નરેન્દ્ર મોદીએ તમામ બહાદુર CRPF જવાનોને તેમના સ્થાપના દિવસ પર શુભેચ્છાઓ પાઠવી છે અને કહ્યું છે કે આપણા દેશની સુરક્ષા માટે તેમની અતૂટ પ્રતિબદ્ધતા ખરેખર પ્રશંસનીય છે.
એક ટ્વીટમાં, પ્રધાનમંત્રીએ કહ્યું;
“તમામ બહાદુર CRPF જવાનોને તેમના સ્થાપના દિવસ પર શુભેચ્છાઓ! આપણું રાષ્ટ્ર CRPFની હિંમત, સમર્પણ અને નિઃસ્વાર્થ સેવાની ખૂબ પ્રશંસા કરે છે. આપણા દેશની સુરક્ષા માટે તેમની અતૂટ પ્રતિબદ્ધતા ખરેખર પ્રશંસનીય છે. @crpfindia”
YP/GP/JD
(